text: Føroyar troka seg á týsku HM-hurðina
text: #000001
text: Mikudagin klokkan 17.15 og leygarkvøldið klokkan 19.00 spæla Føroyar aftur ímóti einum av mætastu hondbóltstjóðunum, og meira stendur upp á spæl enn nakrantíð áður.
text: #000002
text: Tá ið vikan er av, vita vit um tað verður Týskland ella Føroyar, sum hava vunnið dystirnar - og spælt seg í HM-endaspælið, sum verður leikt í januar 2023.
text: #000003
text: Tað er eingin ivi um, at Týskland - sum gjørdist nummar sjey við EM-endaspælið í vetur - eigur og væntast at vinna uttan stórvegis hóvasták.
text: #000004
text: Men hvat hini sigi, forðar ongantíð føroyskum ítrottarfólki at bjóða av á hægsta stigi.
text: #000005
text: Tað var til U21-HM í Algeria í 2017. Føroyar vóru á odda stóran part av dystinum, og møguleiki var leingi fyri einum risastórum úrslitið. Men luftin fór av ballónini seinastu tíggju minuttirnar, og tað endaði við einum í so trivaligum týskum sigri. 28-21. Alt ov stórur munur tá ið hugsað verður um dystargongdina.
text: #000007
text: Tróndur Arge segði beinleiðis frá dystinum á gamla Rás2. Nú fríggjadagin í sendingini Sportboxin á FM1, mintist frásøgumaðurin aftur á júst tann dystin, tá ið kenslan var, at føroyska landsliðið var minst líka gott sum tað týska:
text: #000008
text: - Vit vóru einsamallur miðil har niðri, og tað var nokk so áhugavert í hálvleikinum. So fer mann sjálvandi ein lítlan túr inn á Facebook at hyggja - og tað kókaði, mintist Tróndur Arge, sum eisini minnist hvussu stór ónøgdin var við úrslitið eftir ein dyst, har Føroyar høvdu verið greitt betri í meginpartinum av honum.
text: #000010
text: Í týska hópinum mikudagin eru helst tveir leikarar, sum vóru á vøllinum ímóti Føroyum fyri fimm árum síðani.
text: #000012
text: 1,95 metra høgi og 115 kilo tungi Johannes Golla er í dag liðskipari á týska A-landsliðnum. Hann skoraði fimm mál ímóti Føroyum í 2017, men føroyingarnir vóru væl nøgdir við hvussu tað eydnaðist at steðga týska risanum tá.
text: #000014
text: Sí týsku og føroysku hóparnar niðanfyri:
text: #000016
text: - Vit hyggja eftir støðuni tá dysturin er liðugur
text: #000020